Βλέποντας την Ελλάδα με άλλο μάτι και συγκεκριμένα αυτά του Καναδού αστροναύτη Chris Hadfield που ανήρτησε μία σειρά από φωτογραφίες στον προσωπικό του λογαριασμό στο twitter.

ADVERTISING

Με το "Geia sas Elláda!", o Chris Hadfield έστειλε τα διαστημικά χαιρετίσματά του στις 14 Ιανουαρίου και όπως υποσχέθηκε ανέβασε φωτογραφίες της Ελλάδας από ψηλά.

Δύο φωτογραφίες από την Κρήτη, με τον Καναδό αστροναύτη να αναφέρεται στο εμφανές από το διάστημα παλάτι της Κνωσού και την ελληνική μυθολογία.

Ακολούθησαν λήψεις στις οποίες αποτυπώνεται το τμήμα από τη Σπάρτη στην Καλαμάτα και τη Ρόδο.

"Ενδιαφέρον που από το διάστημα μπορεί κανείς να δει που στεκόταν ο Κολοσσός της Ρόδου πριν από 2.300 χρόνια", αναφέρει χαρακτηριστικά.

Εντυπωσιασμένος ακόμα και από το πόσο ευδιάκριτα αποτυπώνεται η γέφυρα Ρίου - Αντιρρίου, ενώ δεν παραλείπει να αναφερθεί στην Αθήνα, τονίζοντας πως αποτελεί λίκνο του πολιτισμού και της σκέψης.